जाति और मूलनिवास प्रमाण पत्र ऑनलाइन बनाने के लिए प्रशिक्षण
रावतभाटा | ईमित्रपोर्टल पर जाति, मूलनिवास प्रमाणपत्र ऑनलाइन बनाने के लिए प्रशिक्षण दिया। उपखंड कार्यालय में कार्यरत दिलीप निहलानी, नरसी राम और तहसील कार्यालय में कार्यरत कर्मचारी अजय पारीक को बेगूं में वीडियो कांफ्रेंस से जाति, मूलनिवास प्रमाण पत्र ऑनलाइन बनाने का प्रशिक्षण दिया गया। गुरुवार को प्रशिक्षण जयपुर से दिया गया। जिससे सारा कार्य पारदर्शिता से हो सकेगा। दिलीप निहलानी ने बताया कि उपखंड में कार्यरत ईमित्र संचालकों को अब रावतभाटा में प्रशिक्षण दिया जाएगा। उन्होंने बताया कि भैंसरोडगढ़ पंचायत समिति कार्यालय स्थित वीडियो कांफ्रेंस में कई दिनों से नेटवर्क कार्य नहीं कर रहा है, इस कारण बेगूं जाकर प्रशिक्षण लेना पड़ा।
hin_Deva hin_Deva